Vanganujis
Vanganujis (angl. Whanganui, Wanganui) – miestas Naujojoje Zelandijoje, Šiaurės salos vakarinėje pakrantėje, prie Tasmano jūros (Pietų Taranakio įlankos) ir Vanganujo upės žiočių. Jūrų uostas, geležinkelio stotis. Metalo apdirbimo, valčių gamybos pramonė. Žemės ūkio rajono prekybinis centras (avininkystė, galvijininkystė). Aliejaus, sūrio, mėsos, vilnos gamyba ir išvežimas. Yra dailės galerija, operos teatras, karo memorialas.